สื่อญี่ปุ่นโวย "โตโยต้า-ฮอนด้า"เร่งกู้คุณภาพกลับคืน
สื่อญี่ปุ่นเรียกร้อง"โตโยต้า-ฮอนด้า"หาทางฟื้นฟูชื่อเสียงคุณภาพ และความปลอดภัยของการใช้รถยนต์กลับคืนมา หลังมีการเรียกคืนรถยนต์&nbsp;
11 ก.พ. 2553

สื่อญี่ปุ่นเรียกร้อง"โตโยต้า-ฮอนด้า"หาทางฟื้นฟูชื่อเสียงคุณภาพ และความปลอดภัยของการใช้รถยนต์กลับคืนมา หลังมีการเรียกคืนรถยนต์ 
สำนักข่าวต่างประเทศรายงาน ว่า สื่อมวลชนในญี่ปุ่น เรียกร้องให้โตโยต้า และ ฮอนด้า หาทางฟื้นฟูชื่อเสียงคุณภาพ และความปลอดภัยของการใช้รถยนต์กลับคืนมา หลังค่ายรถยักษ์ใหญ่อย่าง โตโยต้า มอเตอร์ ต้องเรียกคืนรถยนต์ที่ออกจำหน่ายไปทั่วโลกจำนวนมากถึงเกือบ 8 ล้านคัน ใน 8 รุ่น หรือเกือบทุกรุ่น ที่ผลิตได้โดยเฉพาะในสหรัฐฯ และยุโรป ขณะที่ ฮอนด้า มอเตอร์ ต้องเรียกรถยนต์รุ่น แจ๊ส และซิตี้ จำนวน 700,000 คัน กลับมาตรวจสอบความปลอดภัยใหม่ โดยสื่อมวลชนในญี่ปุ่น ได้เสนอข่าวเรียกร้องให้ค่ายรถยนต์ยักษ์ใหญ่ทั้ง 2 ค่าย เร่งหาทางฟื้นฟูชื่อเสียงด้านคุณภาพ และความปลอดภัยของการใช้รถยนต์ ซึ่งเป็นหัวใจสำคัญของการผลิตกลับคืนมา        โดยเฉพาะเมื่อทั้ง 2 ค่ายต่างกลายเป็นบริษัทผู้ผลิตรถยนต์รายใหญ่ของโลก ที่แซงหน้าค่ายรถยนต์ใหญ่ของสหรัฐฯ อย่าง จีเอ็ม หรือ เจเนอรัล มอเตอร์ ไปแล้ว แต่กลับต้องเรียกคืนรถยนต์ที่ผลิตเพื่อจำหน่ายไปทั่วโลกจำนวนมาก เพราะอาจละเลยมาตรฐานการผลิตนั่นเอง